recursal/SuperWikiNEXT-32B huggingface dataset:
شہاب الدین غوری افواج کا زبردست جنگجو اور سپہ سالار تھا۔ وہ اپنی ریاست کو محمود غزنوی کی ریاست سے بھی وسیع کرنا چاہتا تھا۔ اس نے 1175ء میں ہندوستان پر پہلی بار حملہ کرکے ملتان کو فتح کر لیا، اس کے بعد وہ اچ پہنچا جو اب بہاولپور ڈویژن میں ہے ہندوستان کے لیے ہونیوالی جنگ نہایت نزدیک تھی شہاب الدین کے پاس اجمیر و دہلی کے راجہ اور زبردست لڑاکا پرتھوی راج سے مقابلے کے لیے اچھی فوج موجود تھی۔

  

شہاب الدین غوری افواج کا زبردست جنگجو اور سپہ سالار تھا۔ وہ اپنی ریاست کو محمود غزنوی کی ریاست سے بھی وسیع کرنا چاہتا تھا۔ اس نے 1175ء میں ہندوستان پر پہلی بار حملہ کرکے ملتان کو فتح کر لیا، اس کے بعد وہ اچ پہنچا جو اب بہاولپور ڈویژن میں ہے ہندوستان کے لیے ہونیوالی جنگ نہایت نزدیک تھی شہاب الدین کے پاس اجمیر و دہلی کے راجا اور زبردست لڑاکا پرتھوی راج سے مقابلے کے لیے اچھی فوج موجود تھی۔

درمیان پہلے معرکے میں پرتھوی راج کا پلہ بھاری رہا شہاب الدین کو جنوب مشرقی پنجاب میں تھانیسار کے نزدیک ترائین کے مقام پر شکست ہوئی شہاب الدین نہایت شدید زخمی ہوا اور غوری افواج میدان چھوڑکر بھاگ گئیں،جس پر شہاب الدین کو شدید شرمندگی ہوئی اور اس نے اپنے ان تمام فوجیوں کو سزا دی جنھوں نے دشمن کو پیٹھ دکھائی تھی۔ 1192ء میں وہ مکمل تیاری اور پہلے سے مضبوط فوج کے ساتھ واپس آیا پرتھوی راج بھی اپنے اتحادیوں کے ہمراہ آگے بڑھا ہندوؤں اور مسلمانوں کے درمیان ایک ہولناک جنگ چھڑی مگر اس بار شہاب الدین فاتح رہا پرتھوی راج دوران جنگ مارا گیا۔ قنوج کے راجا جے چند نے کافی مزاحمت کی مگر شہاب الدین نے اسے بھی شکست دی راجا میدان جنگ میں مارا گیا۔

پہلی جنگ
--------

درمیان پہلے معرکے میں پرتھوی راج کا پلہ بھاری رہا شہاب الدین کو جنوب مشرقی پنجاب میں تھانیسار کے نزدیک ترائین کے مقام پر شکست ہوئی شہاب الدین نہایت شدید زخمی ہوا اور غوری افواج میدان چھوڑکر بھاگ گئیں،جس پر شہاب الدین کو شدید شرمندگی ہوئی اور اس نے اپنے ان تمام فوجیوں کو سزا دی جنھوں نے دشمن کو پیٹھ دکھائی تھی۔

دوسری جنگ
---------

1192ء میں شہاب الدین غور مکمل تیاری اور پہلے سے مضبوط فوج کے ساتھ واپس آیا پرتھوی راج بھی اپنے اتحادیوں کے ہمراہ آگے بڑھا۔ محمد قاسم فرشتہ کے مطابق پرتھوی راج چوہان کی تین لاکھ گھڑ سوار فوج 3000 ہاتھیوں کے ساتھ غور کے حکمران شہاب الدین محمد کے سامنے کھڑی تھی۔ غوری کی فوج میں ایک لاکھ بیس ہزار افغان، تاجک اور ترک فوجی شامل تھے جو ملتان اور لاہور سے گزرتے ہوئے ترائن پہنچے تھے۔صبح غوری نے حملے کا آغاز کیا۔ ہندوؤں اور مسلمانوں کے درمیان ایک ہولناک جنگ چھڑی۔ ایک پہر دن چڑھنے پر غوری نے پسپائی اختیار کرنے کی چال چلی۔ چوہان فوج نے پرتھوی راج کے حکم پر پسپا ہوتی غوری فوج کا تعاقب شروع کیا اور دوپہر ہونے تک چوہان فوج غوری کے دس ہزار تیر اندازوں اور ریزرو فوج کے نرغے میں آچکی تھی۔ اسی پسپائی کی چال کے دوران افغان فوج بھی واپس پلٹی اور چوہان فوج پر پل پڑی۔ تیسرے پہر تک ایک لاکھ چوہان قتل ہو چکے تھے اور پرتھوی راج چوہان کو سرسہ کی جانب فرار ہوتے ہوئے گرفتار کیا جا چکا تھا جسے بعد ازاں اجمیر لے جا کر قتل کر دیا گیا۔

حوالہ جات
---------

*
**سارنگ پور کی جنگ** رانا کمبھا اور سلطان محمود خلجی کے مابین لڑی گئی۔مہپہ پنوار جو رانا موکل کے قاتلوں میں سے ایک تھا ، کو منڈو کے سلطان نے پناہ دی تھی ، اس شخص کا مطالبہ رانا کمبھا نے کیا تھا ، لیکن محمود خلجی نے مہاجر کے حوالے کرنے سے انکار کر دیا تھا۔ رانا دشمنی کے لیے تیار ہوا اور منڈو پر حملہ کرنے کے لیے آگے بڑھا۔ سلطان کمبھا سے ٹکرانے کے لیے ایک طاقتور فوج کے ساتھ آگے بڑھا۔ 

یہ جنگ خلجیوں کی ذلت آمیز ہار پر ختم ہوئی اور اس جنگ میں محمود خلجی کو جنگی قیدی بنا کر چیتوڑ لایا گیا جہاں وہ 6 ماہ قید رہا ۔

جنگ
---

1437 ء میں دونوں فوجوں کا ٹکراؤ ہوا اور سخت لڑائی کے بعد سلطان کی فوج کو مکمل طور پر ختم کر دیا گیا۔ سلطان فرار ہوکر اپنے قلعہ منڈو کی محفوظ پناہ گاہ میں چلا گیا۔ رانا کی فوج نے فتح کا تعاقب کیا اور منڈو کا محاصرہ کیا۔ جب سلطان پر سخت دباؤ ڈالا گیا تو اس نے مہپہ پنوار کو بتایا کہ وہ اسے مزید نہیں رکھ سکتا ہے۔ مہپا اس طرح گجرات بھاگ گیا۔ کمبھا نے حملہ کیا اور قلعہ اپنے قبضہ میں لیا۔ رانمل کی فوجوں نے سلطان محمود خلجی کو گرفتار کر لیا ، اس کی فوج ہر طرف بھاگ رہی تھی۔ رانا سلطان کو اپنے ساتھ لے کر آیا۔

بعد میں
-------

اس عظیم فتح کی یاد دلانے کے لیے ، رانا کمبھا نے چتور کے قلعے میں عظیم وجئے ستمبھ (فتح کا ٹاور) تعمیر کیا۔ تاہم ، اس مینار کے مکمل ہونے سے پہلے ، رانا کو اس وقت ہندوستان کی دو سب سے طاقتور سلطنتوں ، گجرات اور مالوا کے ، ان شاندار واقعات کی آمیزش کا سامنا کرنا پڑتا تھا۔ سلطان محمود خلجی چھ ماہ کی مدت تک چتور میں قیدی رہا ، اس کے بعد رانا کمبھا کے ذریعہ تاوان کے بغیر اسے آزاد کرا لیا گیا۔

حوالہ جات
---------

1. ↑  Har Bilas Sarda "Maharana Kumbha: sovereign, soldier, scholar pg 26"
2. ↑  Har Bilas Sarda "Maharana Kumbha: sovereign, soldier, scholar pg 27"
3. ↑  Gazetteer of Udaipur, 1908, pg 17.
4. ↑  Har Bilas Sarda "Maharana Kumbha: sovereign, soldier, scholar" pg 28
**موسیٰ الموسوی** (پیدائش: 1930ء، نجف) ایک ایرانی شیعہ اصلاح پسند شیعہ مصنف، پروفیسر اور فلسفی تھے۔ آپ نے فلسفہ اور اصلاح شیعیت پر کئی کتابیں لکھیں۔ آپ سید ابوالحسن اصفہانی کے پوتے تھے۔

تعلیم
-----

نجف میں ولادت ہوئی اور ابتدائی تعلیم وہاں ہی کی جامعہ سے حاصل کی اور اجتہاد کے موضوع پر فقہ اسلامی پر ایم اے کی سند لی۔ 1955ء میں جامعہ تہران سے اسلامی قانون میں ڈاکٹریٹ کی، 1959ء میں جامعہ پیرس سے فلسفہ میں پی ایچ ڈی کی۔

تدریس
-----

1960ء سے 1962ء تک جامعہ بغداد میں اقتصاد اسلامی کے پروفیسر رہے۔ 1968ءسے 1978ء تک جامعہ بغداد میں اسلامی فلسفہ کے پروفیسر ہے۔ اور 1973 سے 1974ء تک جامعہ ہالہ (جرمنی) اور جامعہ طرابلس، لیبیا میں مہمان پروفیسر رہے۔ 1975ء سے 1976ء تک جامعہ ہارورڈ، امریکا میں ریسرچ پروفیسر رہے۔ 1978ء میں لاس انجلس میں مہمان پروفیسر گئے۔ آخری عمر میں 1979ء میں مغربی امریکا میں **المجلس الاسلامی الاعلیٰ** کے منتخب صدر نشین رہے۔

تصنیفات
-------

* اصلاح شیعیت

مزید دیکھیے
-----------

* اصلاح شیعیت
* اثنا عشری شیعیت پر تنقید

حوالہ جات
---------



|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 305233456
* ایل سی سی این: nr90002606
* آئی ایس این آئی: 0000 0000 8231 6658
* جی این ڈی: 130286826

 |
چترالی قالین
One of the Ardabil Carpets
A small rug
بنائی کا طریقہ
**قالین** ایک قسم کی ہاتھ سے بنی ہوئی دری ہے۔ یہ اصطلاح ترکی، ایران اور وسطی ایشیا میں استعمال ہوتی ہے اور قالینیں بنانا فی الحال ترکی اور ایران میں دستکاری کے طور پر استعمال کیا جاتا ہے۔ کاریگروں کو ایک قالین بنانے کے لیے کم از کم دو مہینے لگ سکتے ہیں۔ یہ دستکاری برصغیر پاک و ہند میں کشمیر کے کاریگروں نے فارسیوں سے سیکھی تھی۔ یہ بنی ہوئی قالینیں فارسی اور ہندوستانی کاریگری کا حسین امتزاج تھیں۔ *قالینیں* یا *غالیچہ* بھارت اور پاکستان کے کشمیر خطے میں بنائے گئے تھے۔

حوالہ جات
---------

1. ↑  Gajrani، S. (2004). *History, Religion and Culture of India* (بزبان انگریزی). Gyan Publishing House. صفحہ 198. ISBN 978-81-8205-060-0.
2. ↑  Mousavi، S. A. (2018-10-24). *The Hazaras of Afghanistan* (بزبان انگریزی). Routledge. ISBN 978-1-136-80016-0.
3. ↑  *Mughal buildings. ... Nowadays knotted pile carpets Qaleens or Ghalichas made in Pakistan are still entirely dependent on imported designs among which the Bokhara*

Pakistan Quarterly - Volumes 10-11 - Page 62
**مید** بلوچستان کا ایک نسلی گروہ ہے، جو بلوچستان کے علاقوں مکران اور لسبیلہ میں پایا جاتا ہے۔مید عام طور پر ماہانا یعنی ماہی گیر کہلاتے ہیں اور اوماڑا میں رہنے والے مغربی بلوچی بولتے ہیں۔ ہیوگزبلر مکران گزٹتر میں لکھتا ہے کہ، مید درمیانہ قد و قدامت سے بالا ہیں، ان کے سر چوڑے، ثہرے بیضوی اور ناک لمبی اور چہرے کی وجہ سے نمایاں ہے۔ ان کی جلدیں بھوری اور آنکھیں بادانی رنگ ہیں، وہ مظبوط اور کسرتی اور قوی ہیں۔ سمندر میں طاقت کے حیرت انگیز کارنامے انجام دے سکتے ہیں اور بے حد تحمل کے مالک ہیں۔ وہ تمام سمندری نسلوں کے لابالی پن، اصراف پسندی اسر خطرہ آزمائی جیسی صفات کے مظہر ہیں۔ لیکن بے پروہ، بے ہنگم اور بدنما ہیں۔ 

مید ماہی خوروں کی آرین کی بیان کردہ اکثر خصوصیات کے مالک ہیں۔ گوادر کے کتبات اور ہم عصر قبائل کی بیان کردہ روایات سے معلوم ہوتا ہے کہ قبیلہ کا مرکزہ گنداوہ( کچھی ) سے آیا تھا اور یہ ماخذ ان کے اصلی وطن کے متعلق تاریخی شہادتوں کے مطابق ہے۔ 

یہ بھی کہا جاتا ہے کہ مید قدیم میدوں کی اولاد ہیں۔ جو بحیرہ خضر کے ساحل پر میلان کے صوبہ میں رہتے ہیں۔ ان کے بیضوئی چہرے خالص ایرانی وضع قطع کے مظہر ہیں اور ایران کے شمالی حصہ کے نیم عرب و نیم ایرانی بلوچ سے مختلف ہیں۔ ان کے سر چوڑے اور ناک زیادہ تیکھے ہیں اور یہ افریقی و ہندی نسلوں کے ممکنہ اختلاط کے باوجود ہے۔

حوالہ جات
---------

1. ↑  Coastal Makran as Corridor to the Indian Ocean World by Sabir Badalkhan in Eurasian Studies (2002): 1/2 pp 257-262
2. ↑  بلوچستان گزیٹیر ترجمہ انور رومان 1988 ناشر گوشہ ادب کوئٹہ
**چندر بھان برہمن** اپنے افکار کے اعتبار سے وحدت ادیان کے مکتب فکر سے تعلق رکھتا تھا۔ اس کی نظر میں کعبہ و بت خانہ، مسجد و مندر اور مسلمان و ہندو میں کوئی مذہبی فرق نہیں تھا۔ اس کے اس شعر پر ہنگامے کا ذکر تذکرہ نویسوں نے کیا ہے:

مرا دیست بکفر آشنا کہ چندیں بار۔ ۔۔۔ بکعبہ بردم و بازش برہمن آوردم

ہندو ہونے کے باوجود مسلمان اساتذہ سے عربی و فارسی اور دینی تعلیم حاصل کرتا رہا۔ شاہ جہانی عہد میں معزز عہدوں پر فائز رہا۔

چندر بھان برہمن اور دارا شکوہ
-----------------------------

اگر دیوان دارا شکوہ اور دیوان چندر بھان برہمن کا تقابلی مطالعہ کیا جائے تو متصفانہ افکار میں بہت مماثلت ملے گی۔ اسی جذباتی ہم آہنگی کی بنیاد پر دارا شکوہ نے اس کی خدمات شاہ جہاں سے مانگ لی تھیں۔ جب دارا شکوہ قندھار کی مہم پر روانہ ہوا تو چندر بھان برہمن اس کے مصاحب کی حیثیت سے اس کے ہمراہ تھا اور جب دارا شکوہ اس مہم سے ناکام واپس آیا تو لاہور میں بابا لال داس بیراگی اور دارا شکوہ کی ملاقات میں بھی ترجمان کی حیثیت سے یہی شامل تھا۔ اس ملاقات کے دوران گفتگو کو محفوظ کرنے اور پھر اس کا فارسی میں ترجمہ کرنے کا کام بھی اسی نے ہی کیا تھا۔

وہ اپنی تالیف منشات برہمن میں سرہند جانے کا ذکر بھی کرتا ہے کہ وہ وہاں بابا لال داس بیراگی سے ملا تھا جس کے پاس دور دراز سے لوگ آتے تھے۔

حوالہ جات
---------

1. ↑  دیوان چندر بھان برہمن، مرتبہ محمد عبد الحمید فاروقی، گجرات، احمد آباد، 1967ء
2. ↑  دیوان چندر بھان برہمن، مرتبہ محمد عبد الحمید فاروقی، گجرات، احمد آباد، 1967ء ص7
**گنگادھر نہرو**  (1827ء–1861ء) جنگ آزادی ہند 1857ء کے دوران دہلی کا کوتوال (انسپکٹر پولیس) تھا۔ وہ کانگرس کے لیڈر موتی لال نہرو کا باپ اور بھارت کے پہلے وزیر اعظم جواہر لال نہرو کا دادا تھا۔ اس طرح وہ نہرو گاندھی خاندان کا بانی تھا۔

راج کول کشمیری پنڈت تھے‘ وہ 1716ء میں نقل مکانی کر کے دلی آ گئے‘ پڑھے لکھے تھے‘ وہ بہت جلد مغل دربار تک پہنچ گئے‘ بادشاہ محمد شاہ رنگیلا نے انھیں دلی کے مضافات میں جاگیر دے دی‘ راج کول کی جاگیر سے نہر گزرتی تھی‘ پنڈت نے نہر کے کنارے حویلی بنا لی‘ یہ اس نہر کی مناسبت سے نہرو کہلانے لگے‘ یہ لوگ انگریزوں کی آمد تک مغل دربار سے وابستہ رہے‘ راج کول کی چوتھی نسل کا ایک سپوت گنگا دھر نہرو بہادر شاہ ظفر کی سلطنت میں دہلی کا آخری پولیس چیف (کوتوال) تھا‘ یہ سمجھ دار انسان تھا‘ یہ مغل سلطنت کے خاتمے کے بعد انگریز سرکار میں شامل ہو گیا۔

حوالہ جات
---------

1. 1 2  Geni.com profile ID:
2. ↑  genealogics.org person ID:  — بنام: Gangadhar Nehru
3. ↑  genealogics.org person ID:  — بنام: Gangadhar Nehru
4. ↑
5. ↑  "The Founder of the Nehru Dynasty".. 23 اپریل 2012. 07 جنوری 2019 میں اصل سے آرکائیو شدہ. اخذ شدہ بتاریخ 09 مارچ 2018.  الوسيط `|url-status=` تم تجاهله (معاونت); تحقق من التاريخ في: `|date=` (معاونت); روابط خارجية في `|newspaper=` (معاونت)
ایک پہاڑ پر نقش نگاری
راست سواستک
ایک رقاصہ کی نقش نگاری
ایک سینگھے پر سوار شخص کی نقش نگاری
**سندھ میں پہاڑوں پر قدیم نقش نگاری** (انگریزی: Ancient Rock Carvings of Sindh) پاکستان کے صوبہ سندھ میں پہاڑوں پر کی گئی قدیم نقش نگاری جو کھیرتھر پہاڑی سلسلے میں دریافت کی گئی ہے۔ کھیرتھر پہاڑی سلسلہ 190 میل (300 کلومیٹر) طویل ہے اور شمال سے جنوب کی طرف ضلع جیکب آباد، ضلع قمبر شہداد کوٹ، ضلع دادو، ضلع جامشورو اور کراچی تک پھیلا ہوا ہے۔

نقش نگاری کے مقامات
-------------------

قدیم نقش نگاری کے کئی مقامات دریافت کیے گئے ہیں۔ ان میں ضلع دادو کی تحصیل جوہی میں برساتی نالے نئہ نلی کے اطراف میں حُر ڈھورو (تالاب)، زینی ڈھورو، سزومزو ڈھورو، جب کہ جوہی شہر سے 35 کلومیٹر کے فاصلے پر جوہی تحصیل ضلع دادو کی سرحدوں میں گاج نئہ کی وادی میں بے شمار قدرتی چشموں کے پانی کے تالاب ہیں جن میں شکلوئی ڈھورو، بزگر ڈھورو، میٹ ڈھورو، فیضو گھروٹی، سکی ڈھنڈھ (سوکھی جھیل) اور قربان ڈھورو قابل ذکر ہیں۔ نئہ نلی کے قریب کلری ڈھورو، پاچھل ڈھورو، نئہ تکی کے قریب خاشانی ڈھورو بھی تحصیل جوہی ضلع دادو میں ہے۔ اس طرح پہاڑوں پر قدیم نقش نگاری قمبر شہر (ضلع قمبر شہداد کوٹ) کے قریب نئہ مزنانی، نئہ ساہار اور خیجی نئہ ضلع لاڑکانہ (اب شہداد کوٹ)اور نئہ دلاں تحصیل خیرپور ناتھن شاہ ضلع دادو کے اردگرد بھی ملی ہے۔ قدیم نقش نگاری کا یہ فن کھیرتھر پہاڑ میں نئہ سالاری، راڈھا، سنگھرو، بری، کھینجی، جاہر، سیتا انگئی، کھندھانی، ککڑانی، ہلیلی، نئیگ، بندھنی، اوشو اور بزگر نالوں کے نزدیک بھی ملا ہے۔ پہاڑوں پر قدیم نقش نگاری کا یہ فن گڈاپ ٹاؤن کراچی
کے علاقے میں بھی دریافت ہوا ہے۔ اس میں کوئی شک نہیں کہ ضلع دادو اس قدیم نقش نگاری کا شاہکار ہے۔

نقش نگاری
---------

ان پہاڑی نقوش میں جو چیزیں نقش کی گئی ہیں ان میں بیل گاڑی، سن ٹاور، یک سنگھا (یونیکورن) جانور، سندھ آئیبیکس، بیل، گائیں، بدھ مت کے اتوپ، شیر، بھیڑیا، اوٹ، ناچتی عورتیں، سواستیک تیر کمان، شکاری، اونٹ سوار، گھوڑ سوار، بندوقیں، تلواریں، عورتیں، ناچتے مرد اور پہیے جا بجا نظر آتے ہیں۔ ان کے علاوہ زردشتیوں کے دخمے اور آتش کدے بھی نقش ہیں۔ نقش نگاری میں بدھ مت غالب نظر آتا ہے۔ نیز قدیم برہمی یا برہمن رسم الخط سندھو اسکرپٹ اور خروشتی رسم الخط بھی نقش ہے۔

قدامت
-----

بعض ماہرین کا خیال ہے کہ یہ نقش نگاری نئے سنگی دور (Neolithic) اور سنگی و برنجی دور (Chalcolithic) میں کی گئی ہے۔ جبکہ کچھ ماہرین کی رائے ہے کہ یہ نقش نگاری برنجی دور (Bronze Age) سے لے کر عہد وسطیٰ تک کی گئی ہے۔

حوالہ جات
---------

1. ↑
2. 1 2 3
3. 1 2
4. 1 2 3 4
5. 1 2  "آرکائیو کاپی". 10 دسمبر 2011 میں اصل سے آرکائیو شدہ. اخذ شدہ بتاریخ 09 جون 2018.  الوسيط `|url-status=` تم تجاهله (معاونت)
6. ↑
7. ↑
**ہرپیز** نامی جنسی بیماری ہرپیز سمپلکس نامی وائرس سے پھیلتی ہے۔

اقسام
درجہ بندی کے بعد اس کی دو اقسام مانی گئی تھیں۔ پہلی قسم میں یہ بیماری ناف سے نیچے جبکہ دوسری قسم میں یہ بیماری ناف سے اوپر حملہ آور ہوتی تھی۔ تاہم اب یہ درجہ بندی کارآمد نہیں رہی اور دونوں اقسام کی ہرپیز بیماریاں ناف سے اوپر اور نیچے پائی جا سکتی ہیں۔ اکثر واقعات میں اس بیماری کی کوئی علامات ظاہر نہیں ہوتیں جس سے یہ بیماری تیزی سے پھیلتی رہتی ہے۔

تاہم جب بیماری کی علامات ظاہر ہوں تو بالعموم جنسی اعضاء پر چھالے سے بن جاتے ہیں۔ پہلی بار یہ وائرس جسم میں پہنچنے کے 4 سے 7 دنوں کے اندر اندر اس کی علامات ظاہر ہونے لگ جاتی ہیں۔ دوسری قسم کی ہرپیز پہلی قسم کی نسبت چھ گنا تیزی سے پھیلتی ہے۔ مردوں میں عضو تناسل، ران کی اندرونی جانب، کولہوں یا مقعد پر جبکہ عورتوں میں اندام نہانی، کولہوں یا مقعد پر ظاہر ہوتی ہے۔ دیگر علامات میں درد، خارش اور جلن بھی محسوس ہو سکتی ہیں۔ نسبتاً کم تر علامات میں جنسی اعضاء سے رطوبت کا اخراج، بخار، سر درد، پٹھوں میں درد، لمف نوڈز کی سوجن وغیرہ محسوس ہو سکتی ہیں۔

علاج
----

طبی تحقیق ابھی تک اس بیماری کے پھیلاؤ کو روکنے میں کامیاب نہیں ہو سکی اس وجہ سے مریضوں کی تعداد روز بروز بڑھ رہی ہے۔ امریکا میں ہی اس بیماری سے ساڑھے چار کروڑ افراد متائثر ہیں بکہ ہر سال دس لاکھ نئے افراد اس کا شکار ہوتے ہیں۔

جنسی اعضاء سے متعلق ہرپیز کا علاج ممکن نہیں۔ مزید برآں یہ بیماری ظاہری علامات کے شروع ہونے سے قبل بھی پھیل سکتی ہے۔ تاہم چند ادویات ایسی بھی ہیں جو اس کے عام دورانئے کو مختصر کرنے کے علاوہ ان کی شدت میں کمی اور بعض اوقات علامات کو یکسر ختم بھی کر سکتی ہیں۔
**آندرے سینٹ اوبن کریری** (پیدائش: 17 نومبر 1990ء) جمیکا کا ایک کرکٹ کھلاڑی ہے جس نے 2010ء کے انڈر 19 ورلڈ کپ میں ویسٹ انڈیز کے انڈر 19 کی کپتانی کی، 2008ء کے ٹورنامنٹ میں بھی کھیلا۔ وہ دائیں ہاتھ کے بلے باز اور دائیں ہاتھ سے آف سپن بولر ہیں۔ سینٹ میری پیرش میں پیدا ہوئے، کریری نے ملائیشیا میں 2008ء کے انڈر 19 ورلڈ کپ میں صرف  سال کی عمر میں کھیلا تھا۔ پچھلے سال، 16 سال کی عمر میں اس نے 2007-08ء کے ایف سی کپ میں 2 میچوں میں ٹیم کی نمائندگی کی تھی جس میں لسٹ اے کا درجہ تھا۔  جولائی 2009ء میں کوئی سابقہ فرسٹ کلاس تجربہ نہ ہونے کے باوجود کریری کو دورہ کرنے والے بنگلہ دیش کے خلاف اول درجہ میچ میں سینئر ویسٹ انڈیز اے ٹیم کے لیے کھیلنے کے لیے منتخب کیا گیا۔  کچھ ہی دیر بعد بنگلہ دیش کے خلاف دو ٹیسٹ میچوں کی سیریز کے لیے اسے غیر متوقع طور پر ویسٹ انڈیز کے 15 رکنی سکواڈ میں شامل کیا گیا۔ اس کا انتخاب جاری کھلاڑی کی ہڑتال کی وجہ سے ہوا تھا اور اسے کسی بھی میچ کے لیے منتخب نہیں کیا گیا تھا۔

حوالہ جات
---------

1. ↑  Under-19 ODI matches played by Andre Creary – CricketArchive. Retrieved 29 December 2015.
2. ↑  List A matches played by Andre Creary – CricketArchive. Retrieved 29 December 2015.
3. ↑  West Indies A v Bangladeshis, Bangladesh in West Indies 2009 – CricketArchive. Retrieved 29 December 2015.
4. ↑  "West Indies squad decimated as players strike over contract dispute" – *دی گارڈین*. Retrieved 29 December 2015.
**خاندان غلاماں** 1206ء سے 1290ء تک ہندوستان میں سلطنت دہلی پر حکمران رہا۔ اس خاندان کا بانی قطب الدین ایبک تھا جو شہاب الدین غوری کی افواج کا جرنیل اور ہندوستان میں غوری سلطنت کے حصوں کا منتظم تھا۔

1206ء میں غوری کی شہادت کے بعد قطب الدین نے غوری سلطنت کے ہندوستانی حصوں پر اپنی حکومت کا اعلان کر دیا۔ اس نے پہلے لاہور کو دار الحکومت قرار دیا جسے بعد ازاں دہلی منتقل کر دیا گیا۔

قطب 1210ء میں انتقال کرگیا جس کے بعد ایک ترک غلام التتمش تخت پر بیٹھا۔ التتمش قطب الدین کا داماد تھا اور التتمش کے بعد آنے والے تقریبا تمام سلاطین اسی کی اولاد میں سے تھے جن میں اس کی بیٹی رضیہ سلطانہ بھی شامل تھی۔ سلطان ناصر الدین شاہ کی افواج کے سپہ سالار غیاث الدین بلبن نے ہندوستان کو منگولوں کے حملے سے بچانے کے لیے تاریخی کارنامے انجام دیے اور بعد ازاں تخت حاصل کیا۔

خاندان غلاماں کی حکومت کا خاتمہ خلجی خاندان کے جلال الدین فیروز خلجی نے کیا جس نے محمد غوری کے دور میں بہار اور بنگال میں استحکام حاصل کیا تھا۔

سلاطین خاندان غلاماں
--------------------

| سلطان کا نام | دور حکومت |
| --- | --- |
| قطب الدین ایبک | 1206 - 1210 |
| آرام شاہ | 1210 - 1211 |
| شمس الدین التتمش | 1211 - 1236 |
| رکن الدین فیروز | 1236 |
| رضیہ سلطانہ | 1236 - 1240 |
| معز الدین بہرام | 1240 - 1242 |
| علاؤ الدین مسعود | 1242 - 1246 |
| ناصر الدین محمود | 1246 - 1266 |
| غیاث الدین بلبن | 1266 - 1286 |
| معز الدین کیقباد | 1286 - 1290 |
| کیومرث | 1290 |
| **خلجی خاندان** نے خاندان غلاماں کو ہٹا دیا، |

بیرونی روابط
------------

خاندان غلاماں[*مردہ ربط*]

حوالہ جات
---------

1. ↑  "Arabic and Persian Epigraphical Studies - Archaeological Survey of India". Asi.nic.in. 10 جنوری 2019 میں اصل سے آرکائیو شدہ. اخذ شدہ بتاریخ 14 نومبر 2010.  الوسيط `|url-status=` تم تجاهله (معاونت)

|  |  |
| --- | --- |
|  | ویکی ذخائر پر **خاندان غلاماں** سے متعلق سمعی و بصری مواد ملاحظہ کریں۔ |
**توضیح المسائل** شیعہ اثناعشری میں فقہ کی کتاب کا نام ہے جو اس مکتب کے فقہا کرام اپنے مقلدین کے لیے لکھتے ہیں۔  

ہر مجتہد آیت اللہ اپنے علم اور فہم سے قرآن و سنت کو بنیاد بنا کر اجتہاد کرتے ہوئے تمام شرعی و دینی مسائل پر اپنے فتاویٰ لکھتا ہے۔  

ہر مسلمان کے لیے اصول دین کو از روئے بصیرت جاننا ضروری ہے کیونکہ اصول دین پر ایمان ضروری ہے میں کسی طور پر بھی تقلید نہیں کی جا سکتی یعنی یہ نہیں ہو سکتا کہ کوئی شخص اصول دین میں کسی کی بات صر ف اس وجہ سے مانے کہ وہ ان اصول کو جانتا ہے۔ تقلید صرف فروع دین میں ہوتی ہے۔ اس کتاب میں فروع دین یعنی عملی زندگی کے تمام مسائل قرآن و سنت اور ادلہ شرعیہ فقہیہ کی روشنی میں بیان ہوتے ہیں۔  

اس وقت میں سب سے مشہور آیت اللہ سید علی سیستانی اور آیت اللہ سید علی خامنہ ای ہیں۔ جن کی توضیح المسائل کروڑوں کی تعداد میں دنیا کی مختلف زبانوں میں موجود ہے جس پر اکثر شیعہ لوگ عمل کرتے ہیں۔  

توضیح المسائل کے تین بنیادی حصے 1۔ عبادات 2۔ معاملات 3۔ خاتمہ (جدید مسائل اور وضاحتیں) ہیں۔ ہر حصہ میں متعد مربوطہ ابواب ہیں اور ہر باب کی کئی فصلیں ہیں ہر فصل میں مربوطہ مسائل (احکام شرع) ہیں۔   

توضیح المسائل کا اجمالی خاکہ درج ذیل ہے۔

ولایت فقیہ

س ۔ کیا ولی فقیہ اس مجتہد کو کہا جاتا ہے جس کی مکلف تقلید کرتا ہے یا حاکم مجتہد کو کہا جاتا ہے ؟ کلی طور پر

ولایت فقیہ سے مراد کیا ہے ؟
ج ۔ جامع شرائط ولی فقیہ سے مراد یہ ہے کہ دین مبین اسلام جو آخری آسمانی دین ہے اور جس کا سلسلہ قیامت تک جاری
رہے گا یہ دین حکومت اورمعاشرے کے نظام کو چلانے کا دین ہے لہذا اسلامی معاشرے کے تمام طبقات کے لیے رہبر ، ولی
امر اور حاکم کا ہونا ضروری ہے تاکہ وہ اسلام اور مسلمانوں کو دشمنوں کے شر سے محفوظ رکھ سکے اور سماج اور معاشرے
میں عدالت برقرار کرسکے طاقتورافراد کی طرف سے کمزور افراد پر ظلم و تعدی کی روک تھام کرسکے اور معاشرے و سماج
کے لیے سیاسی ، ثقافتی اور اقتصادی ترقی کے وسائل فراہم کرسکے

س 2 ۔ اگر ولی فقیہ کسی مسئلہ میں حکم دے تو کیا دوسرے مراجع کے مقلدین اپنے مراجع کے فتوی کا حوالہ دیکر ولی

فقیہ کے حکم پر عمل نہ کرنے کے مجاز ہیں
ج ۔ شیعہ مذہب کے اصولوں کے مطابق تمام مسلمانوں کے لیے ضروری ہے کہ وہ ولی فقیہ کے ولائی امر ونہی کی اطاعت
کریں اور ولی فقیہ کے حکم کا اتباع مقلدین کے علاوہ فقہا عظام کو بھی شامل ہوتاہے۔

---

از طرف: دفتر مقام معظم رہبری

حوالہ جات
---------
سن 1442 میں رانا کمبھا ہراوٹی پر حملہ کرنے کے لیے چتور سے روانہ ہوئے۔ میواڑ کو غیر محفوظ جانتے ہوئے ، مالوا کے سلطان ، سلطان محمود خلجی ، بدلہ لینے کی خواہش کے ساتھ جل رہا تھا اور سن 1440 ( مینڈاوگڈ کی لڑائی ) میں اپنی شکست کی بدنامی کو مٹا دینے کی خواہش سے میوار پر حملہ کر دیا۔

بانا ماتا مندر کی تباہی
-----------------------

  

کمبلمر کے قریب پہنچ کر سلطان نے کیلوارا میں بانا ماتا کے مندر کو تباہ کرنے کی تیاری کی۔ دیپ سنگھ نامی راجپوت سردار نے اپنے جنگجو جمع کیے اور سلطان کی مخالفت کی۔ سات دن تک دیپ سنگھ نے سلطانوں کی فوج کی مندر پر قبضہ کرنے کی تمام کوششوں کو کامیابی کے ساتھ ناکام کر دیا۔ ساتویں دن ، دیپ سنگھ مارا گیا اور مندر سلطان کے ہاتھ میں آگیا۔ اس نے اسے زمین پر گرادیا اور اس پتھر کی شبیہہ کو تباہ کر دیا جو مندر میں رکھی ہوئی تھی۔ کامیابی سے خوش ہوکر ، اس نے چتور کے لیے آغاز کیا اور قلعہ لینے کے لیے اپنی فوج کا ایک حصہ چھوڑ کر ، رانا کنبھا پر حملہ کرنے کے لیے آگے بڑھا اور اپنے والد اعظم ہمایوں کو ، رانا کے ملک میں لوٹ مار کے لیےمندسور کی طرف روانہ کیا۔

منڈل گڑھ کی لڑائی
-----------------

جب رانا کمبھا نے یہ واقعات سنے تو ، وہ اپنے علاقے میں واپس آنے کے لیے ہاروتی کو چھوڑ کر منڈل گڑھ کے قریب سلطان کی فوج پر آئے۔ بغیر کسی فیصلہ کن نتیجہ کے یہاں ایک جنگ لڑی گئی۔  کچھ دن بعد رانا نے سلطان پر ایک اور حملہ کیا جو پوری طرح شکست کھا گیا تھا اور منڈو کی طرف فرار ہو گیا تھا۔

باناس کی لڑائی
--------------

اس تباہی سے باز آنے کے لیے ، محمود نے ایک اور فوج تیار کرنے کا ارادہ کیا اور چار سال بعد ، 11-12 اکتوبر 1446 ء کو ، وہ ایک بڑی فوج کے ساتھ منڈل گڑھ کی طرف چلا گیا۔ دریائےباناس عبور کرنے کے دوران رانا کمبھا نے اس پر حملہ کیا اور اسے شکست دے کر اسے واپس منڈو دھکیل دیا۔

بعد میں
-------

محمود خلجی کو رانا کمبھا کے ہاتھوں شکست کا سامنا کرنا پڑا اور انھیں تین بار عاجز کیا گیا۔ ان شکستوں کے بعد تقریبا 10 سال تک ، محمود خلجی نے رانا کمبھا کے خلاف جارحیت کرنے کا منصوبہ نہیں اٹھایا۔

حوالہ جات
---------

1. ↑  Har Bilas Sarda "Maharana Kumbha: sovereign, soldier, scholar" pg 47
2. ↑  Har Bilas Sarda "Maharana Kumbha: sovereign, soldier, scholar" pg 48
3. ↑  Ferishta vol IV, pg 210
4. ↑  Ferishta vol IV pg 210
5. ↑  Har Bilas Sarda "Maharana Kumbha: sovereign, soldier, scholar" pg 49
6. ↑  Har Bilas Sarda "Maharana Kumbha: sovereign, soldier, scholar" pg 49
7. ↑  Har Bilas Sarda "Maharana Kumbha: sovereign, soldier, scholar" pg 49
**نشر الطیب**:سیرت النبی پر ایک معتبر اور مستند کتاب جسے العطور المجموعہ بھی کہا جاتا ہے۔

مصنف
----

مولانا اشرف علی تھانوی کی تصنیف ہے۔ آپ نے اسے 1911ء میں لکھنا شروع کیا اور 1912ء میں مکمل کر لیا۔ یہ کتاب مستند احادیث کی ر وشنی میں لکھی گئی اور اسے ایک مقدمہ اور اکتالیس فصلوں میں تقسیم کیا گیا ہے۔ زیر نظر کتاب مجلس صیانۃ المسلمین لاہورسے شائع ہوئی۔ اس پر سن اشاعت 1411ھ ہے اور کتاب کے صفحات کی تعداد 371 ہے۔

شیم الحبیب سے تعلق
------------------

تھانوی صحاب نے ایک عربی رسالہ ’شیم الحبیب‘ مصنف مفتی الہٰی بخش کا ندھلوی کی کتاب سے اتنا استفادہ کیا ہے کہ بعض لوگوں نے نشر الطیب کو اس رسالہ کا ترجمہ قرار دیا ہے۔ اس کتاب میں وعظ ونصیحت کا بھی اہتمام کیا گیا ہے۔ تاکہ لوگ حضور اکرمﷺ کے ذکر مبارک کی برکات سے فیض یاب ہوں۔ اس کتاب میں حضور اکرمﷺ کے فضائل، آپﷺ کا حسب ونسب، ولادت، طفولیت، شباب، نکاح، معراج، ہجرت حبشہ، مکی زندگی کے متفرق واقعات، ہجرت مدینہ، غزوات اور زندگی کے دوسرے حالات سن کے اعتبار سے درج کیے ہیں۔ کتاب کے آخر میں حضور اکرمﷺ کے فضائل، مقام فضیلت اور امت پر آپﷺ کے حقوق، آپﷺ پر درود بھیجنے کے فضائل اور واقعہ معراج کابڑی تفصیل سے ذکر کیا ہے۔

کتاب کے ماخذ
------------

کتاب کی تحریر میں مولانا نے جب کتب کو ماخذ و مصدر بنایا ہے ان کی نشان دہی خود اس کتاب کے مقدمہ میں کی ہے۔ فرماتے ہیں:
’’اس کتاب کو لکھتے وقت صحاح ستہ اور شمائل ترمذی کے علاوہ زاد المعاد ( ابن قیم) مواہب اللدنیہ (قسطلانی) سیرت ہشام، اشمامۃ النبویۃ ( نواب صدیق حسن خان) تواریخ حبیب الٰہ (مفتی عنایت احمد کاکوروی) اور الروض النظیف جیسی کتابیں پیش نظر رکھی ہیں۔ ان کے علاوہ ایک عربی رسالہ ’ شیم الحبیب‘ ( مفتی الٰہی بخش کاندھلوی) سے اس حد تک استفادہ کیا ہے کہ نشر الطیب کو اس کا ترجمہ قرار دیا جا سکتا ہے۔‘‘

کتاب کی خصوصیت
--------------

کتاب کی بنیادی خصوصیت یہ ہے کہ مختصر ہونے کے باوجود سیرت نبوی ﷺ کے تمام اہم پہلوؤں کا احاطہ کرتی ہے۔ مولانا کی تحریر میں پھیلاؤ نہیں ہے۔ زبان سادہ وسلیس ہے، کتاب کی ایک خصوصیت یہ بھی ہے کہ ہر واقع اور بیان کے بعد اس سے کوئی اخلاقی نتیجہ نکالا گیا ہے۔
ڈاکٹر محمد میاں صدیقی نشر الطیب کے بارے میں لکھتے ہیں :
’’نشر الطیب دور جدید میں، قدیم طرز تحریر کی نمائندگی کا فرض انجام دیتی ہیں۔‘‘

حوالہ جات
---------

1. ↑  العطور المجموعہ۔ اشرف علی تھانوی مجلس صیانۃ المسلمین لاہور
**بیلیز کی قومی خواتین کی کرکٹ ٹیم** وہ ٹیم ہے جو بین الاقوامی خواتین کی کرکٹ میں بیلیز کی نمائندگی کرتی ہے۔ اپریل 2018ء میں، انٹرنیشنل کرکٹ کونسل (آئی سی سی) نے اپنے تمام اراکین کو مکمل ویمنز ٹوئنٹی 20 انٹرنیشنل کا درجہ دیا۔ لہذا، 1 جولائی 2018ء کے بعد بیلیز کی خواتین اور آئی سی سی کے دیگر اراکین کے درمیان کھیلے جانے والے تمام ٹوئنٹی 20 میچز ایک مکملٹوئنٹی20 بین الاقوامی ہوں گے۔  

ٹیم نے دسمبر 2019ء میں کوسٹا ریکا کے دورے کے دوران اپنا پہلا ٹوئنٹی20 بین الاقوامی میچ کھیلا

ریکارڈز اور شماریات
-------------------

**بین الاقوامی میچوں کا خلاصہ** 

### ٹوئنٹی20 بین الاقوامی

**ٹوئنٹی20 بین الاقوامی ریکارڈ بمقابلہ دیگر ممالک** 

*ٹوئنٹی20 بین الاقوامی میچ #816 تک مکمل ریکارڈز۔* *آخری بار 15 دسمبر 2019ء کو اپ ڈیٹ ہوا۔*



1. ↑  "All T20I matches to get international status". *International Cricket Council*. اخذ شدہ بتاریخ 26 نومبر 2019.
2. ↑  "T20s between all ICC members to have international status". ESPNcricinfo. 27 April 2018. اخذ شدہ بتاریخ 26 نومبر 2019.
3. ↑  "Belize Women in Costa Rica T20I series". *ESPN Cricinfo*. اخذ شدہ بتاریخ 25 نومبر 2019.
4. 1 2  "Records / Belize Women / Twenty20 Internationals / Result summary". ESPNcricinfo.
**وارثی برادران** (انگریزی: Warsi Brothers) بھارت میں قوالی کا ایک موسیقی گروپ ہے، جس میں دو بھائی، **نذیر احمد خان وارثی** اور **نصیر احمد خان وارثی** (قوال) شامل ہیں،  ساتھ میں آٹھ ساتھی اور شامل ہیں۔ وارثی برادران حیدرآباد، دکن میں مقیم ہیں۔

خاندان
------

نذیر اور نصیر، ظہیر احمد خان وارثی کے بیٹے ہیں، جنھوں نے اپنے والد عزیز احمد خان وارثی کے ساتھ مل کر وارثی برادران کا گروپ بنایا تھا۔ محمد صدیق خان، وارثی بھائیوں کے آبا و اجداد، مغل دربار میں گلوکار تھے۔ 1857ء میں، جب مغل سلطنت ختم ہو گئی، تو وہ حیدرآباد کے نظام کے لیے درباری گلوکار بن گئے۔ محمد صدیق خان، تنرس خان کے بھتیجے اور حضرت شاہ اکبر داناپوری کے مرید تھے، ان کی کئی غزلیں آپ نے پڑھی ہیں۔

پیشہ وارانہ زندگی
-----------------

وارثی برادران نے پوری دنیا میں سفر کرکے اپنی میراث کو آگے بڑھایا اور اپنی گلوکاری کی وجہ سے مشہور ہو گئے۔ وہ اپنے کلاسیکی انداز میں امیر خسرو کی قوالی پیش کرتے ہیں۔ وارثی برادران دہلی گھرانے کے گائیکی والے ہیں اور اپنی راگ اور اصلاح کے لیے مشہور ہیں۔ وارثی برادران اپنی روایتی صوفیانہ قوالی، غزل، تھمری، بھجن اور کلاسیکی باندی کے لیے بھی مشہور ہیں۔ قوالی میں شراکت کے لیے دونوں بھائیوں کو سنگت نٹک اکیڈمی ایوارڈ دیا گیا۔ نذیر احمد خان وارثی اور نصیر احمد خان وارثی نے ہندوستان کے ساتھ ساتھ بہت سارے دوسرے ممالک میں بھی موسیقی پیش کی ہے۔

وارثی برادران ہر جمعرات کی رات کو نیمپلی میں سید شاہ یوسف الدین کی درگاہ پر قوالی پیش کرتے ہیں۔

بیرونی روابط
------------

* Official website of Warsi brothersآرکائیو شدہ (Date missing) بذریعہ qawwalwarsibrothers.com (Error: unknown archive URL)

حوالہ جات
---------

1. 1 2  "آرکائیو کاپی". 19 دسمبر 2021 میں اصل سے آرکائیو شدہ. اخذ شدہ بتاریخ 26 فروری 2021.  الوسيط `|url-status=` تم تجاهله (معاونت)
2. ↑  "Divining divine music". thehindu.com. 20 اکتوبر 2011. 06 ستمبر 2012 میں اصل سے آرکائیو شدہ. اخذ شدہ بتاریخ 23 اکتوبر 2011.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
3. ↑  "Cur\_Title". 10 اگست 2020 میں اصل سے آرکائیو شدہ. اخذ شدہ بتاریخ 26 فروری 2021.  الوسيط `|url-status=` تم تجاهله (معاونت)
4. ↑  "SNA || List of Awardees". 29 مارچ 2020 میں اصل سے آرکائیو شدہ. اخذ شدہ بتاریخ 26 فروری 2021.  الوسيط `|url-status=` تم تجاهله (معاونت)
5. ↑  "Warsi Brothers".

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 121140873
* ایل سی سی این: no98031090

 |
جغرافیائی جنوبی قطب سے مراد زمین کا جنوبی ترین نقطہ ہے یعنی °90 درجے جنوبی عرض بلد۔ یہ ایسا نقطہ ہے جس سے زمین کا گردشی محور زمین کی جنوبی سطح سے ٹکراتا ہے۔ گردشی محور وہ فرضی لکیر ہے جس پر زمین اپنے اردگرد گردش کرتی ہے۔ یہ ایسا نقطہ ہے جس سے آپ جس طرف کو بھی چل پڑیں آپ شمال ہی کی طرف جا رہے ہوں گے۔ اسے صحیح جنوبی قطب بھی کہتے ہیں۔ جغرافیائی جنوبی قطب جنوبی براعظم انٹارکٹیکا میں واقع ہے مگر اس پر برف کی موٹی تہ جمی ہوئی ہے جو کھسکتی رہتی ہے۔ جس کی وجہ سے اس پرمستقل تجربہ گاہیں اکھاڑ کر دوبارہ صحیح مقام پر لانا پڑتی ہیں۔ جغرافیائی جنوبی قطب ایک جگہ نہیں بلکہ اس میں بہت معمولی تبدیلی آتی ہے۔ یعنی زمین لرزتی ہے۔ زمین کا گردشی محور کچھ میٹر تک حرکت کر سکتا ہے اور اس بات کو چانڈلر کا ارتعاش (Chandler wobble ) کہتے ہیں۔ گرمیوں میں چوبیس گھنٹے کا دن ہوتا ہے اور سردیوں میں چوبیس گھنٹے کی رات۔ 23 ستمبر کو سورج چھ ماہ کے لیے نکلتا ہے جس نے دسمبر کے مہینے تک چڑھتے رہنا ہے۔ بیس دسمبر کے بعد اس کا زوال شروع ہوتا ہے۔ 21 مارچ کو سورج مکمل غروب ہو جاتا ہے جس کے بعد چھ ماہ کے لیے رات رہتی ہے۔ قابلِ تصدیق مواد کے مطابق اس جگہ سب سے پہلے ناروے کے روالڈ ایمینڈسن 14 دسمبر1911 کو پہنچے تھے۔ جنوبی قطب شمالی قطب سے کہیں زیادہ سرد ہے کیونکہ شمالی قطب سمندر پر واقع ہے جس کی وجہ سے اس کی حرارت ضائع نہیں ہوتی مگر جنوبی قطب انٹارکٹیکا کی زمین پر ہے اس لیے اس پر درجہ حرارت منفی °65 سنٹی گریڈ تک پہنچ جاتا ہے مگر یہ زمین کا سرد ترین مقام نہیں ہے ۔
**مائٹی راجُو** ایک گرین گولڈ اینیمیشن پرائیویٹ لیمیٹیڈ کی جانب سے تیار کیا جانے والا بھارتی اینیمیشن کارٹون سیریز ہے۔ اس کا مرکزی کردار راجو ہے۔ اس کا باپ ایک سائنس دان ہے۔ کارٹون سیریز میں راجو کی ماں اور اس کے پالتو کتے کو دکھایا گیا ہے۔ عام طور سے راجو ایک چھوٹا اسکولی بچہ ہے۔ وہ مشکل وقت میں مائٹی راجو نام کی کرشماتی اور طاقتور بچے میں بدل جاتا ہے۔ یہ کہانی آریہ نگر نام کے فرضی شہر میں بنائی گئی۔ راجو اب عام بچے سے مائٹی راجو بنتا ہے تو وہ بے حد طاقتور اور کئی صلاحیتوں کا مالک بنتا ہے۔ وہ جرم سے لڑنے کے لیے آریہ نگر کے پولیس کمشنر سے بھی رابطے میں ہوتا ہے۔ ایک ساتھ کئی افراد کا مقابلہ کر سکتا ہے اور تن تنہا جرم کو ختم کر سکتا ہے۔ اسے عصری آلات کا استعمال نیز امن و امان کو درہم برہم کرنے والی شخصیت کا مقابلہ کرنے اور ان کی بیخ کنی کا ہنر بھی اچھے سے آتا ہے، جس کی وجہ سے اس شو کی بچہ اور کئی بھارتی بچوں کی پسند بنتا ہے۔

اس کردار کا نام مائٹی راجو در حقیقت ایک اور سیریل چھوٹا بھیم کے کردار راجو سے لیا گیا ہے۔ ظاہری طور پر ایک سیریل کے راجو اور متذکرہ سیریل کے مائٹی راجو میں کئی مشابہتیں ہیں، حالانکہ چھوٹا بھیم اور اس کے ساتھ دیہی پس منظر میں دکھتے ہیں اور مائٹی راجو شہری کردار ہے۔ اس کے علاوہ چھوٹا بھیم سیریل میں راجو کا کردار بہت محدود ہے جب کہ مائٹی راجو اس عنوان کے سیریل کا مرکزی کردار ہے۔

مزید دیکھیے
-----------

* چھوٹا بھیم

حوالہ جات
---------
**ضم کریں** در امجد حیدرآبادی

امجد حیدر آبادی
**سید امجد حسین** امجد حیدر آبادی : (پیدائش : 1878ء - وفات: 1961ء) - اردو کے نامور شاعر سید امجد حسین۔ حیدر آباد دکن میں پیدا ہوئے۔ مدرسہ نظامیہ حیدرآباد دکن میں تکمیل تعلیم کے بعد مدرسہ دار العلوم میں بحیثیت مدرس ملازم ہوئے پھر محکمہ محاسبی میں 25 سال تک مددگار محاسب کی خدمات انجام دے کر پنشن پائی۔ زندگی کا اہم حادثہ 1908ء میں رددَ موسی کی قیامت خیز طغیانی ہے جس میں ان کی والدہ، بیوی، بیٹی نذر طوفان ہوگئیں۔ ان کے بعد طبیعت تصوف کی طرف راغب ہو گئی۔ شاعری میں ابتداً حبیب لکھنوی اور ترکی صاحب سے اصلاح لی۔ پھر اپنی طبیعت ہی کو رہنما بنایا۔ ایک مدت تک غزل اور نظم کہتے رہے۔ نظموں میں فریاد مجنوں، آجا، دنیا اور انسان مشہور ہیں۔ بعد ازاں رباعی کو اظہار خیال کا ذریعہ بنالیا اور حقائق عالم، فلسفہ حیات، اخلاقیات، خصوصا مضامین تصوف کو رباعی کے پیرائے میں بیان کیا۔ نظموں کے دو مجموعے ریاض امجد (حصہ اول دوم ) شائع ہو چکے ہیں۔

نمونہ کلام
----------

؛ایک ربائی:

ہر چیز مسبب سبب سے مانگو
منت سے خوش آمد سے ادب سے مانگو
کیوں غیر کے آگے ہاتھ پھیلاتے ہو
بندے ہو اگر رب کے تو رب سے مانگو

حوالہ جات
---------

بیرونی روابط
------------

* English Translation of Amjad's urdu rubai
* Famous Nazam **Banday ho Agar Rab Kay to rab Say Mango**
**ہم مادر پدر میں مقابلہ** یا **بہن بھائیوں کے مابین مقابلہ** یا **بھائی بہنوں میں ٹکراؤ** (انگریزی: Sibling rivalry) ایک قسم کے مقابلے یا دشمنی کی کیفیت ہے جو ہم مادر پدر میں دیکھی جاتی ہے، پھلے وہ مکمل خونی طور (دونوں ماں باپ مشترک) بھائی بہن ہوں یا نہ ہوں۔ 

ہم مادر پدر بچپن میں ایک ساتھ زیادہ وقت گزارتے ہیں اور یہ والدین کے ساتھ بتائے وقت سے زیادہ ہوتا ہے۔ ہم مادر پدر کا بندھن کئی بار پیچیدہ ہوتا ہے اور کئی عوامل سے متاثر ہوتا ہے جیسے کہ والدین کی پرورش، ترتیب پیدائش، لوگ اور خاندان سے ہٹ کر تجربے۔ ہم مادر پدر میں مقابلہ اس وقت اور بھی سخت ہو جاتا ہے جب بچے عمر میں کافی نزدیک ہوتے ہیں اور اسی جنس کے ہوتے ہیں یا دانشورانہ طور پر باصلاحیت ہوتے ہیں۔

ہم مادر پدر میں مقابلے کے کچھ عام عوامل
---------------------------------------

ہم مادر پدر میں مقابلے کے بہت سے عوامل ہو سکتے ہیں۔ یہ عوامل ملک اور معاشرے کے لحاظ سے بھی مختلف ہو سکتے ہیں۔ تاہم بر صغیر ہند و پاک میں دیکھے جانے والے کچھ عوامل میں والدین کا بچوں میں موازنہ کرنا بھی ہے۔ چونکہ ہر شخص کی دلچسپی اور صلاحیت مختلف ہوتی ہے، تصادم کی کیفیت اس وقت ابھرتی ہے جب ایک بھائی یا بہن بہت اچھا پڑے اور دوسرے خراب۔ لڑکیوں کو زیادہ اہمیت نہ دینا اور لڑکوں کو ہر بات میں آگے کرنا بھی ایک وجہ ہو سکتی ہے۔ والدین کا کسی اولاد کے لیے جھکاؤ بھی ایک وجہ ہو سکتی ہے۔ اسی طرح کچھ اور وجوہ بھی ہیں۔

مزید دیکھیے
-----------

* پیدائشی حق
* ترتیب پیدائش
* خاندان
* پہلوٹھا
* ہم مادر پدروں میں استحصال
* جذباتی ذہانت

حوالہ جات
---------

1. ↑  Jane Mersky Leder (January 1, 1993). "Adult Sibling Rivalry". *Psychology Today*. اخذ شدہ بتاریخ 15 مئی 2018.
2. ↑  The Effects of Sibling Competition آرکائیو شدہ 2007-07-01 بذریعہ وے بیک مشین Syliva B. Rimm, Educational Assessment Service, 2002.
**ضلع کٹیہار'** بھارتی ریاست بہار کے 38 اضلاع میں سے ایک ضلع ہے اور کٹیہار شہر اس ضلع کا انتظامی مرکز ہے۔ نیز یہ پورنیہ ضلع ڈویژن کا ایک حصہ بھی ہے۔

تاریخ
-----

1973 میں بہار کے پورنیہ ضلع کو تقسیم کیا گیا۔ اور اسی سے الگ کر کے کٹیہار کو ضلع کی حیثیت دی گئی- اس سے قبل کٹیہار پرچودھری خاندان کا دبدبہ تھا۔ جوخاندان کوسی کے علاقے میں سب سے بڑے زمین داروں میں شمار کیا جاتا تھا۔ اس چودھری خاندان کا بانی خان بہادر چودھری محمد بخش تھا۔ اور اسے کوسی کے علاقے میں تقریباً 126 چھوٹے زمین داروں پر غلبہ حاصل تھا۔ 1943ء میں جب اس کی وفات ہوئی تو اس کی ملکیت میں کٹیہار میں تقریباً15000 ایکڑ زمین اور پورنیہ میں 8500 ایکڑ زمین تھی۔ تاج دیہوری نامی حویلی میں آج بھی اس کے جانشین چودھری تاج محمد اور چودھری محمد اشرف بحیات ہیں۔  

```
بنگال کی تقسیم سے پہلے کٹیہار بنگال کا حصہ تھا۔ بنگال کی تقسیم کے بعد اسے بہار میں شامل کر دیا گیا۔ لیکن معاشرتی طور پر آج بھی اس ضلع کا بیش تر علاقہ بنگال سے منسلک ہے۔ اور اس ضلع میں آج بھی بنگلہ بولی اور سمجھی جاتی ہے۔
```

جغرافیہ
-------

کٹیہار ضلع 3.057 مربع کلومیٹر (1،180 مربع میل) کے ایک علاقے پر قبضہ، نسبتا کینیڈا کی آکمسکی جزیرہ کے برابر-

ندیاں: مہانندا، گنگا، کوسی ندی، رگھا

کٹیہار ضلع سیمانچل یعنی ریاستِ بہار کے شمال مشرقی حصہ کے سرحدی علاقے میں واقع ہے۔ شمال میں پورنیہ ضلع (بہار)، جنوب مغرب میں بھاگلپور ضلع (بہار)، جنوب مشرق میں مالدہ ضلع (مغربی بنگال)، شمال مشرق میں اتر دیناجپور ضلع (مغربی بنگال) اور جنوب میں صاحب گنج ضلع (جھارکھنڈ) واقع ہیں۔  

کٹیہار میں موجود ریلوے اسٹیشن ہندوستانی ریلوے کا ایک اہم اسٹیشن ہے۔ شمال مشرقی سرحدی ریلوے یعنی (North East Frontier Railway) کا علاقہ کٹیہار سے ہی شروع ہوتا ہے۔

حوالہ جات
---------

روابط
-----

* Katihar Info. آرکائیو شدہ 2013-08-16 بذریعہ archive.today
* Katihar Information Portalآرکائیو شدہ (Date missing) بذریعہ allaboutbihar.com (Error: unknown archive URL)
* Katihar Medical College

|  | اتردیناجپور, مغربی بنگال |  | ضلع پورنیہ |  |
|  |  |  |
|    **ضلع کٹیہار**     |
|  |
| ضلع مالدہ, مغربی بنگال | ضلع صاحب گنج, جھارکھنڈ | ضلع بھاگلپور |
علم نجوم میں مشتری (Jupiter) خوش قسمتی سے منسوب ہے۔ یہ الہیات، امید اور ترقی کا علمبردار ہے لہذا اسے سعد اکبر کا درجہ حاصل ہے۔ اسے فارسی میں برجیس جبکہ سنسکرت میں برہسپت اور گرو کہتے ہیں۔ ایمان، قانون، روایت پسندی اور روشن ضمیری سے اسے خاص نسبت ہے۔

مشتری فطرتاً سعد ہے مگر وہ افراد جن کے پیدائشی زائچہ میں برج حمل، برج سرطان، برج اسد، برج عقرب یا برج قوس طالع ہوں ان کے لیے سعدالسعدین کا رتبہ رکھتا ہے۔ یہ جس کوکب پر ناظر ہوتا ہے اس کی سعادت اور قوت میں اضافے کا باعث ہوتا ہے۔ اگر مشتری زائچہ میں باقوت ہو تو مولود کو باکردار، مذہبی، روایت پسند اور رجایت پسند بناتا ہے، عزت و وقار، خاندانی حیثیت، دولت و ثروت عطا کرتا ہے۔ قانون اور طب کے پیشوں میں کامیاب بناتا ہے۔ اگر یہ ضعیف ہو تومولود کو توصیف پسند، قانون شکن، ضمیر فروش، راشی، استحصالی اور ظاہر دارکٹرمذہبی بناتا ہے۔

مراتب اور تعلقات
----------------

* حاکم : برج قوس اور برج حوت
* شرف: 20 درجہ برج سرطان
* ترفع : برج قوس
* وبال : برج جوزا اور برج سنبلہ
* ہبوط: 20 درجہ برج جدی
* دوست کواکب : شمس، قمر، مریخ
* دشمن کواکب : زہرہ، عطارد

منسوبات
-------

* جنس : مذکر
* یوم : جمعرات
* سمت : شمال مشرق
* رنگ : پیلا
* پتھر : پکھراج
* دھات : کانسی
* ذائقہ : شیریں
* اعضا : زانوں، جگر
* رشتہ : شوہر، مرشد
* پیشے : قانون، طب، تدریس، سول سروس، انتظام و انصرام، نجوم، مذہبی امور

بیرونی روابط
------------

* بیرونی روابط برائے ہندی نجوم
**بچہ کھنیارہ ثانی**پرانا گاؤں بچہ جو اب کھنیارہ ثانی سے مشہور ہے۔  

بچہ المعروف کھنیارہ شریف مندرہ سے تقریباً تین کلومیٹر گوجرخان کی جانب جی ٹی روڈ پر کبھی ایک قصبہ تھا اب کھنیارہ شریف بن گیا ہے سلطان العارفین پیر محمدشاہ کی ذات بالخصوص خطہ پوٹھوار کے باسیوں کے لیے مرجع خلائق ہے جب تک پیر صاحب کا مزار کھنیارہ شریف آزاد کشمیر میں تھایہاں سے عقیدت مند پیدل برہنہ پا سفر کر کے مرشد کے در پر حاضر ہو کراپنی والہانہ محبت اور نسبت کا اظہار کرتے رہے پیرمحمد شاہ نے پوٹھوار کے لوگوں پر اپنی خاص توجہ فرمائی۔ راجگان مندرہ اپنی کامرانیوں کو پیر احمد شاہ کی بشارت سے منسوب کرتے ہیں قبلہ پیر محمد شاہ نے بعد از وصال مدفن تبدیل فرمایا ،منگلا ڈیم کی تعمیر کی وجہ سے کھنیارہ شریف سے پیر صاحب کے مزارات کی منتقلی عمل میں آئی تو جناب پیر صاحب نے خطہ پوٹھوار میں جی ٹی روڈ بچہ گاؤں کے قریب اپنا مسکن بنالیاجو اب کھنیارہ ثانی کے نام سے مشہور ہے جہاں پیر صاحب کا پرشکوہ روضہ مبارک اپنی تمام تر رعنائیوں اور جلوہ انوار وتجلیات کے ساتھ عقیدت مندوں کے قلوب و ارواح کو منور کیے ہوئے ہے،,آفتاب معرفت،، پیر صاحب کی سوانح حیات و کرامات کامجموعہ ہے جس کی جدید اشاعت چودھری محمد وارث خان ایڈوکیٹ راولپنڈی کی عقیدت کا اظہار ہے پیر محمد شاہ صاحب صوفی شاعر بھی تھے آزاد کشمیر اور علاقہ پوٹھوار کی وسیع وادیوں مین ان کا سوز و گداز میں ڈوبا ہوا عارفانہ کلام مجلسی زندگی کا جزو بن چکا ہے آج بھی بے شمار لوگ آپ کی ابیات کوانتہائی عقیدت سے پڑھتے ہیں اور ان کے عارفانہ کلام سے روحانی سوز و گداز اورصفائے قلب حاصل کرتے ہیں لوک ورثہ کے زیر اہتمام طباعت شدہ پیر صاحب کے کلام کے دو مجموعہ،,من کے تار،،اور،,پیر دی ہیر،، عقیدت مندان کے فکر وفلسفہ،روشنی واطمینان قلب کاسامان مہیا کر رہے ہیں۔

حوالہ جات
---------

1. ↑  GeoNames.org
2. ↑  "کھنیارہ شریف بچہ". 23 جولا‎ئی 2017 میں اصل سے آرکائیو شدہ. اخذ شدہ بتاریخ 19 فروری 2017.  الوسيط `|url-status=` تم تجاهله (معاونت)
کارلٹن پریڈ، کارلٹن
**کارلٹن** آسٹریلیا کی ریاست نیو ساؤتھ ویلز میں جنوبی سڈنی کا ایک مضافاتی علاقہ ہے۔ کارلٹن سڈنی کے مرکزی کاروباری ضلع سے 15 کلومیٹر جنوب میں واقع ہے اور سینٹ جارج کے علاقے کا حصہ ہے۔ کارلٹن دو مقامی حکومتی علاقوں ، جارجس ریور کونسل اور بے سائیڈ کونسل کی حدود میں واقع ہے۔

### تاریخ

یہ علاقہ اصل میں بہت زیادہ لکڑی کا تھا۔ کارلٹن 1,950 acre (7.9 کلومیٹر2) کیپٹن جان ٹاؤنسن کو 1808ء میں بنایا گیا۔ گرانٹ کنگ جارجس روڈ اور اسٹونی کریک روڈ سے لے کر کوگارہ ریلوے اسٹیشن سے آگے تک پھیلی ہوئی ہے۔ جب 1884ء میں ہرسٹ وِل تک ریلوے لائن کھولی گئی تو بڑی اسٹیٹس کو ذیلی تقسیم کر دیا گیا اور رہائشیوں نے منتقل ہونا شروع کر دیا۔ تاہم، 1889ء تک کارلٹن میں کوئی پلیٹ فارم موجود نہیں تھا۔ زمینداروں کو زمین کا ایک بلاک مفت دیا جاتا تھا اگر وہ پلیٹ فارم اور اسٹیشن کی عمارتوں کی تعمیر کے لیے 400 پاؤنڈ کا حصہ ڈالیں۔ انہیں ایک سال کے لیے سڈنی کے فرسٹ کلاس ٹکٹ کی ضمانت بھی دی گئی۔ کارلٹن کا مرکزی شاپنگ سینٹر کارلٹن ریلوے اسٹیشن کے دونوں اطراف ریلوے پریڈ اور کارلٹن پریڈ پر واقع ہے۔ پرنسز ہائی وے کے ساتھ تجارتی پیشرفت بھی پائی جاتی ہے۔ کارلٹن ریلوے اسٹیشن سڈنی ٹرینوں کے نیٹ ورک کی الواررا لائن پر ہے۔ محدود بس خدمات بھی پورے کارلٹن میں چلتی ہیں، کارلٹن میں واقع پارکس ہیں: کوگارہ پارک، ٹنسڈیل ریزرو، اینگلو اسکوائر پارک اور آگسٹا پارک۔کارلٹن سینٹ جارج ایلوارا ڈریگن نیشنل رگبی لیگ ٹیم کا گھر ہے۔ سینٹ جارج کا ہوم گراؤنڈ جوبلی ایونیو پر واقع ہے، اور اسے نیٹسٹراٹا جوبلی اسٹیڈیم (پہلے جوبلی اوول کے نام سے جانا جاتا تھا) کے نام سے جانا جاتا ہے۔ سینٹ جارج لیجنڈز پر مشتمل واک آف فیم پارک سٹریٹ میں واقع ہے۔ سینٹ جارج لیگز کلب پرنسز ہائی وے کے قریب ہی واقع ہے۔کارلٹن پریڈ میں شاپ فرنٹ کنٹیمپریری آرٹس سینٹر ایک کوآپریٹو ہے جو مکمل طور پر 8 سے 25 سال کی عمر کے نوجوانوں کی ملکیت ہے جس کی بین الاقوامی شہرت ہے جس نے آسٹریلیا اور بیرون ملک دورے کیے ہیں۔ اس کی بنیاد ایرول برے نے 1976ء میں رکھی تھی۔

حوالہ جات
---------

1. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia آئی ایس بی این 0-207-14495-8, page 52
**چارلس ہنری ملز** (پیدائش: 26 نومبر 1867ء پیکہم ، انگلینڈ) | (انتقال: 26 جولائی 1948ء ساؤتھ وارک ، انگلینڈ) ایک کرکٹ کغلاڑی تھا جس نے 1892ء میں جنوبی افریقہ کے لیے  ٹیسٹ کھیلا تھا۔

### ابتدائی زندگی اور کیریئر

لندن میں پیدا ہوئے، چارلس ملز نے لندن کے ڈولوچ کالج میں تعلیم حاصل کی۔ سکول چھوڑنے کے بعد اس نے پیشہ ور کرکٹ کھلاڑی بننے کا فیصلہ کرنے سے پہلے مختصر طور پر آرٹ کی تعلیم حاصل کی۔  ایک درمیانے رفتار کے باؤلر اور ایک مستحکم بلے باز اس نے 1885ء سے 1896ء تک سرے کے لیے کھیلا، زیادہ تر کلب کی ثانوی ٹیموں کے لیے لیکن 1888ء میں دو فرسٹ کلاس میچوں سمیت۔  اپنے سرے کے ساتھی بل بروک ویل کے ساتھ وہ 1889-90ء کے سیزن کے لیے کوچنگ پوزیشن حاصل کرنے کی امید میں جنوبی افریقہ گئے جو ان دونوں نے کمبرلے میں کیا۔  کمبرلے کلب کے لیے ملز کے پہلے میچ میں اس نے 297 رنز بنائے جو اس وقت جنوبی افریقہ میں ایک ریکارڈ سکور تھا۔  اس نے اس سیزن کے آخر میں کمبرلے کے لیے ایک فرسٹ کلاس میچ کھیلا جب بروک ویل نے نٹال کے خلاف اننگز میں 10 وکٹیں حاصل کیں۔  1890-91ء میں ملز نے کیپ ٹاؤن میں کوچنگ کا عہدہ سنبھالا جہاں وہ مغربی صوبے کی ٹیم میں کھیلتے رہے جس نے 1893-94ء میں کری کپ جیتا تھا۔  مارچ 1892ء میں اس نے انگلینڈ کے خلاف ٹیسٹ میں جنوبی افریقہ کے لیے کھیلا، ایک میچ میں 4 اور 21 رنز بنائے جس میں جنوبی افریقی بلے باز کا سب سے زیادہ سکور 24 تھا  اس نے 1894ء میں جنوبی افریقی ٹیم کے ساتھ انگلینڈ کا دورہ کیا جس میں کوئی اول درجہ میچ نہیں کھیلا گیا، اس نے 14.58 کی اوسط سے 452 رنز بنائے اور 23.71 کی اوسط سے 28 وکٹیں لیں۔  بعد میں اس نے فلاڈیلفیا اور سکاٹ لینڈ اور انگریزی پبلک سکول ہیلی بیری ، بریڈ فیلڈ اور مل ہل میں کوچنگ کی۔  اس نے 1904ء سے 1906ء تک مائنر کاؤنٹی کے میچوں میں امپائرنگ کی جن میں زیادہ تر نورفولک شامل  ۔

### انتقال

ان کا انتقال 26 جولائی 1948ء کو سدرک ساؤتھ وارک، انگلینڈ میں ہوا۔

حوالہ جات
---------

1. ↑  "Charles Mills". cricketarchive.com. اخذ شدہ بتاریخ 04 اپریل 2012.
2. 1 2 3 4  W. A. Bettesworth, "Chats on the Cricket Field: C. Mills", *Cricket*, 1 June 1905, pp. 161-62.
3. ↑  "Miscellaneous matches played by Charles Mills". CricketArchive. اخذ شدہ بتاریخ 20 فروری 2020.
4. ↑  "Kimberley v Natal 1889-90". CricketArchive. اخذ شدہ بتاریخ 20 فروری 2020.
5. ↑  "Western Province v Natal 1893-94". CricketArchive. اخذ شدہ بتاریخ 20 فروری 2020.
6. ↑  "Only Test, England tour of South Africa at Cape Town, Mar 19-22 1892". Cricinfo. اخذ شدہ بتاریخ 20 فروری 2020.
7. ↑  *Cricket*, 23 August 1894, p. 350.
8. ↑  "Charles Mills as Umpire in Minor Counties Championship Matches". CricketArchive. اخذ شدہ بتاریخ 20 فروری 2020.
قائد اعظم دارالکتب، لاہور، پاکستان
**کتب خانہ** یا **دارُالکُتُب** (Library)، ایک ایسی جگہ یا مقام جہاں اُن لوگوں کو پڑھنے کے لیے کتابیں مہیّا کی جاتی ہیں جو لوگ (مالی یا دوسری وجوہات کی بنا پر) کتابیں خریدنے سے قاصر ہوتے ہیں۔

یا

کتابوں کا ایک مجموعہ جس کو لوگ خریدے بغیر پڑھ سکتے ہیں۔

جدید دارالکتب میں کتابوں کے ساتھ ساتھ سمعی فیتے (audio tapes)، کیسٹیں (cassettes)، بصری فیتے (video tapes) اور رقمبصری قرص جات (digital video discs) وغیرہ دستیاب ہوتے ہیں۔   

یوں، جدید درالکتب میں کوئی بھی شخص ہر قسم کی معلومات تک کسی بھی شکل و ذریعہ سے بے روک رَسائی حاصل کر سکتا ہے۔ مع معلومات کے، یہ دارالکتب ماہرین یعنی کِتاب داروں کی خدمات بھی مہیا کرتی ہیں جو معلومات کو ڈھونڈنے اور اُن کو منظّم کرنے میں تجربہ کار ہوتے ہیں۔

مزید دیکھیے
-----------

* آر ایف آئی ڈی
* پاکستانی کتب خانوں کی فہرست
* دُنیا کے دس بڑے کتب خانے
* کتب خانہ افلاطون
* کتب خانہ ارسطو
* کتب خانہ پرگامم
* کتب خانہ اشور بنی پال
* کتب خانہ اسکندریہ

بیرونی روابط
------------

|  |  |
| --- | --- |
|  | ویکی ذخائر پر **کتب خانہ** سے متعلق سمعی و بصری مواد ملاحظہ کریں۔ |
**اسلام کے علاوہ مذاہب کی ترویج میں اردو کا حصہ** علی گڑھ مسلم یونیورسٹی کے معروف محقق ڈاکٹر محمد عزیز کی تصنیف ہے جو اصلاً ہندوستان کے مختلف مذاہب کی ادبیات پر اردو کے احسانات کے موضوع پر تحریر شدہ ایک تحقیقی مقالہ ہے جس پر مقالہ نگار کو علی گڑھ مسلم یونیورسٹی کے شعبہ اردو سے پی ایچ ڈی کی ڈگری تفویض کی گئی۔ پھر اسے انجمن ترقی اردو، ہند نے سنہ 1955ء میں کتابی شکل میں شائع کیا۔ اسے کتابی شکل میں شائع کرنے سے قبل مصنف نے اپنے مقالے کو مختصر کر دیا تھا جو اپنے اصل حجم کے بنسبت دو تہائی ہے۔

مصنف کو یونیورسٹی کے رفقا سے گفتگو کے دوران میں اس موضوع کا خیال آیا۔ موضوع کا مرکزی نقطہ یہ ہے کہ ہندوستان میں اسلام کے سوا دیگر مذاہب پر اردو کے کیا احسانات ہیں نیز ان مذاہب کی اخلاقیات کی اشاعت میں اردو کا کتنا حصہ ہے۔ چنانچہ مصنف نے کم و بیش چار سو اردو کتابوں سے کشید کرکے ہندوستانی مذاہب کی بنیادی تعلیمات کے اقتباسات نقل کیے ہیں اور متعدد اہم کتابوں کا تعارف پیش کیا ہے۔

تفصیلات
-------

### باب اول

پہلے باب میں مصنف نے ہندوستان میں مسلمانوں کی آمد کی تاریخ، ہندو باشاہوں کی سرپرستی، مسلمانوں کی تجارتی حیثیت، ان کی آمد کے مقامی تہذیب پر اثرات، حکمرانوں کی جانب سے تبلیغ اسلام کی اجازت، تبلیغ کے اثرات سے مقامی باشندوں کا قبول اسلام، مقامی باشندوں سے ان کے اختلاط کے نتیجے میں نئی زبان کا آغاز اور اس کے فروغ کے لیے مشترکہ کوششوں وغیرہ کا مفصل تذکرہ کیا ہے۔ مصنف نے اپنے تمام بیانات کو تاریخی اور تمدنی شواہد سے مدلل کرکے پیش کیا ہے۔

### دیگر ابواب

کتاب کے بقیہ ابواب میں ہندوستان کے غیر اسلامی مذاہب اور فرقوں کا ذکر ہے۔ ہر مذہب یا فرقے کے بنیادی اصول اردو کی مستند کتابوں سے اخذ کر کے لکھے گئے ہیں، اخذ و قبول کے باب میں اس امر کا خاص خیال رکھا گیا ہے کہ محض ان کتابوں اور رسائل سے اقتباسات لیے جائیں جنہیں متعلقہ مذہب یا فرقے کے افراد نے لکھا ہو۔

### آخری باب

آخری باب میں جو اصلاً اس کتاب کا خلاصہ ہے، غیر اسلامی اردو کتابوں کا تذکرہ کیا گیا ہے اور چند اہم کتابوں کے اقتباسات بھی درج کیے گئے ہیں۔ نیز جن کتابوں کی عبارتیں پیش کی گئی ہیں ان کے اسلوب پر بھی مختصر تبصرہ کیا گیا ہے۔

حوالہ جات
---------

1. ↑  اسلام کے علاوہ مذاہب کی ترویج میں اردو کا حصہ، ص: 7؛ محمد عزیز۔
2. ↑  اسلام کے علاوہ مذاہب کی ترویج میں اردو کا حصہ، تعارف، ص: 9؛ محمد عزیز۔
3. ↑  اسلام کے علاوہ مذاہب کی ترویج میں اردو کا حصہ، تعارف، ص: 10؛ محمد عزیز۔
4. ↑  اسلام کے علاوہ مذاہب کی ترویج میں اردو کا حصہ، تعارف؛ محمد عزیز۔
5. ↑  اسلام کے علاوہ مذاہب کی ترویج میں اردو کا حصہ، تعارف، ص: 11؛ محمد عزیز۔
6. ↑  اسلام کے علاوہ مذاہب کی ترویج میں اردو کا حصہ، تعارف، ص: 12؛ محمد عزیز۔

بیرونی روابط
------------

* کتاب ریختہ پر
* اردو میں اسلامی اقتباساتآرکائیو شدہ (Date missing) بذریعہ quotegravity.com (Error: unknown archive URL)
شکارپور پاکستان کے صوبہ سندھ کا شہر ہے جو اسی نام کے ضلع و تحصیل کا صدر مقام بھی ہے۔ اس کی بنیاد 1417ء کو رکھی گئی، یہ داؤد پوتروں کی شکار گاہ تھی اسی نسبت سے اسے شکار پور کا نام ملا، یہ دریائے سندھ کے بائیں کنارے سے 29 کلومیٹر کے فاصلے پر واقع ہے۔

ذرائع نقل و حمل
---------------

شکارپور شمالی سندھ میں سکھر اور جیکب آباد کے درمیان دو قومی شاہراہوں (قومی شاہراہ 65 اور قومی شاہراہ 55) کے سنگم پر واقع ہے۔ یہ دونوں شاہراہیں بالترتیب سندھ کو بلوچستان سے اور سندھ و بلوچستان دونوں کو پنجاب سے منسلک کرتی ہیں۔ این 55، جسے عام طور پر انڈس ہائی وے کہا جاتا ہے، دریائے سندھ کے مشرقی کنارے پر واقع قومی شاہراہ (این-5 یا نیشنل ہائی وے) کے بعد دوسرا اہم ترین راستہ ہے جو کراچی کو پشاور سے منسلک کرتا ہے۔ جبکہ این 65 سکھر سے شروع ہو کر کوئٹہ پر ختم ہوتا ہے اور بلوچستان کو صوبہ سندھ سے منسلک کرنے والی ایک اہم شاہراہ ہے۔ علاوہ ازیں شکارپور سے بذریعہ انڈس ہائی وے رتودیرو بھی پہنچا جا سکتا ہے جہاں سے گوادر کے لیے ایک موٹر وے زیر تعمیر ہے جسے ایم-8 کہا جاتا ہے۔

شکارپور قومی ریلوے لائن کے اس حصے پر واقع ہے جو سکھر اور لاڑکانہ کو بلوچستان کے دار الحکومت کوئٹہ سے ملاتی ہے۔ علاوہ ازیں شہر سے کراچی اور ملک بھر کے دیگر شہروں کے لیے بسیں، ویگنیں اور دیگر ذرائع بھی دستیاب ہیں۔

اہمیت
-----

ماضی میں شکارپور ایران اور وسط ایشیا سے بذریعہ قندھار ہندوستان آنے والے قافلوں کے لیے ایک اہم پڑاؤ کی حیثیت رکھتا تھا تاہم برطانوی راج میں سکھر کی اہمیت بڑھ جانے کے باعث شکارپور اپنی قدر کھو بیٹھا۔ تاہم اپنی مٹھائیوں اور اچاروں کے باعث آج بھی سندھ بھر میں شہرت رکھتا ہے۔

اہم شخصیات
----------

شکارپور نے پاکستان کو کئی اہم شخصیات سے نوازا ہے جن میں سب سے معروف سندھی و اردو کے مشہور شاعر شیخ ایاز تھے۔ آپ کے علاوہ درج ذیل اہم شخصیات کا تعلق ضلع شکارپور سے تھا۔

* آفتاب شعبان میرانی - سابق وزیر دفاع پاکستان اور سابق وزیر اعلی سندھ
* غوث بخش مہر - سابق اسپیکر سندھ اسمبلی
* صدر الدین درانی - سابق اسپیکر قومی اسمبلی
* سراج الدین درانی - موجودہ صوبائی وزیر بلدیات سندھ (بمطابق 2009ء)
* مقبول احمد شيخ سابق صوبائی وزیر سندھ
* امتياز احمد شيخ سابق روينيو منسٽر سندھ
* عتیقہ اوڈھو - معروف پاکستانی اداکارہ
* ڈاکٹر ابراھیم جتوئی - سابق صوبائی وزیر
* میر عابد حسین جتوئی - سابق صوبائی وزیر
* اللہ بخش سومرو - سابق وزیر اعلی اور صوبائی وزیر

حوالہ جات
---------


1. ↑    ویکی ڈیٹا پر  (P1566) کی خاصیت میں تبدیلی کریں"صفحہ شکارپور، پاکستان في GeoNames ID". *GeoNames ID*. اخذ شدہ بتاریخ 17 اگست 2023ء.  تحقق من التاريخ في: `|access-date=` (معاونت)